OpenLLM-France/wikimedia huggingface dataset:
# Pixar Animation Studios

Pixar Animation Studios zo un embregerezh amerikan gouestlet d'ar sevel filmoù-bevaat gant urzhiataerioù. Brudet eo bet gant berzh Toy Story, deuet er-maez e 1995, kentañ film-bevaat hir 3M. 19 Oscar zo bet gounezet gant ar studio en holl ouzhpenn prizioù all.
Staliet eo an embregerezh e Kalifornia, nepell diouzh San Francisco. Krouet e oa bet e 1979 evel ur rann eus Lucasfilm a-raok bezañ prenet gant Steve Jobs e 1986. Adalek ar bloavezhioù 1990 he doa savet filmoù asambles gant The Walt Disney Company ha prenet eo bet ganti e 2006.
# Pixelnest Studio

Pixelnest Studio :
| Krouidigezh | 6 a viz C'hwevrer 2014 |
| Padelezh | 2014 - Bremañ |
| Sujidigezh | Embregerezh |
| Doare | Studio Gwerzher |
| Lec'h pennañ | Roazhon, Breizh |
| Bro | Breizh |
| Pennoù | Damien Mayance Matthieu Oger |
| Izili | 2 implijiad |
| C'hoarioù pennañ | Steredenn Shmupfest George: Le pirate |
| Lec'hienn internet | http://pixelnest.io/ |
| kemmañ |
Pixelnest Studio a zo un embregerezh produiñ c'hoarioù video krouet d'ar 6 a viz C'hwevrer 2014 gant daou gamalad Breton Damien Mayance ha Matthieu Oger e Roazhon.
Ar studio a zo lec'hiet hiziv-an-deiz c'hoazh e Roazhon.

## Istor Pixelsnet studio

Krog eo pep tra gant krouidigezh ur c'hoari doare shmup anvet The Great Paper Adventure gant ur strollad studierien, Damien Mayance ha Matthieu Oger a oa izili.
Ar soñj a zo savet en daou gañfard da grouiñ o studio e-serr labourat evit embregerezhioù all.

## Steredenn

An embregerezh Pixelsnet studio a zo brudet dre ar c'hoari tenn egor Steredenn hag a vez brud mat gantañ. Ar c'hoari a zo bet troet e Brezhoneg dre c'hoant ar studio$^,$.
Deuet eo a-benn ar studio da vezañ lakaet da werzhañ e c'hoari Steredenn war Steam ha war Humble store.

## Liammoù diavaez

* Lec'hienn ar c'hoari Steredenn
* Lec'hienn ofisiel ar Studio pixelsnet
* Pixelnest war Steam

## Notennoù ha daveennoù

* ↑ 01/10/2015 lec'hienn An drouizig Steredenn, ur c'hoari-video e brezhoneg.
* ↑ 14/10/2015 lec'hienn Francebleu "Steredenn", ur c'hoari video nevez kinniget e brezhoneg.
# Piyeg

Ur yezh tchadek eus is-skourr ar yezhoù tangalek rik eo ar piyeg (piya(-kwonci), pitiko, wurkum pe ambandi) komzet gant tro-dro da 5.000 den e Tarabe e Nigeria (1992).
Div rannyezh ez eus:
* Piyeg (piya)
* Kwontchieg (kwonci)

## Gwelet ivez

* Yezhoù tchadek ar c'hornôg
* Yezhoù afrez-aziatek
# Piz-bihan

    Evit implijoù all, gwelet Piz.
Ar piz-bihan zo plant bloaziek, eus ar genad Fabaceae, a vez gounezet evit o greun a vez debret evel legumaj, pe roet d'al loened da zebriñ.
Pisum sativum eo anv ar plant. Bez ez eus
* piz mat plusk-hag-all
* piz sec'h, a ranker lakaat da c'hlec'hiañ a-raok o foazhañ.
* Pisum sativum
* Pisum sativum
* Piz mat plusk-hag-all
* Bleuñv piz

## Liammoù diavaez

* Patrom:Tela-métro
* TSN 26867. Integrated Taxonomic Information System.
* Patrom:NCBI
a vo kavet e Wikimedia Commons.
# Pizarra

Pizarra (maen-glas e brezhoneg) zo un anv-lec'h spagnolek.
* Pizarra (Cáceres)
* Pizarra (Málaga)

## Pennadoù kar

* Pizarral
* Pizarro
# Piuro

Piuro zo ur gumun italian, e proviñs Sondrio ha rannvro Lombardia.
# Piz

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Ar piz zo plant a daol hadoù a zo dalc'het e-barzh klor. Meur a c'henad zo anezho: Pisum, Vicia, Lupinus, Lathyrus, Ervum.

## Seurtoù

* piz-bihan
* piz glas
* piz kraz
* piz-logod
* piz klor, a zo mat da ziglorañ, dennañ eus o c'hlor da zebriñ: klor eo ar piz, a vez laret neuze,

## Gerioù heñvelson pe damheñvelson

* pizh
* biz
# Proviñs Nuoro

Proviñs Nuoro (provìntzia de Nùgoro e sardeg) zo ur broviñs eus Italia e reter-kreiz enez-rannvro Sardigna. Kêr Nuoro (Nùgoro e sardeg) eo ar pennlec'h. En hanternoz dezhi emañ proviñs Sassari, er c'hornôg proviñs Oristano, hag er c'hreisteiz Sardigna ar Su. 76 kumun zo er broviñs, ha 212 477 a dud a oa enni o chom e 2016.
# Proviñs Norzh (Kaledonia-Nevez)

Proviñs Norzh (galleg: province Nord) a zo unan eus tri froviñs Kaledonia-Nevez. Koné eo ar pennlec'h. Al lodenn norzh ha biz eus douar-bras Kaledonia-Nevez a ya d'ober anezhi.
# Proviñs Málaga

Proviñs Málaga zo unan eus an 50 proviñs zo e Spagn, hag unan eus an 8 a zo e Kumuniezh Emren Andalouzia. Málaga eo ar gêr-benn. Lec'hiet eo e su al Ledenez iberek war aod ar Mor Kreizdouar, etre Proviñs Granada er reter, ha Proviñs Cádiz er c'hornôg. Bevennet eo en norzh gant Proviñsoù Sevilla ha Córdoba.
# Proviñs Ogliastra

Proviñs Ogliastra (Provincia dell'Ogliastra en italianeg, Provìntzia de Ogiastra en sardeg) a oa unan eus proviñsoù Enez Sardigna, en Italia.
Padet e oa adal 2005 betek 2016, pa voe staget ouzh proviñs Nuoro.

## Poblañs

Sed a oa kêrioù brasañ ar broviñs:
| Kumun | Poblañs |
| Tortolì | 10,227 |
| Lanusei | 5,789 |
| Bari Sardo | 3,880 |
| Baunei | 3,825 |
| Tertenia | 3,706 |
| Villagrande Strisaili | 3,569 |
| Jerzu | 3,284 |
Patrom:Kumunioù Proviñs Ogliastra
# Proviñs Olbia-Tempio

Proviñs Olbia-Tempio (2005-2016) a oa unan eus eizh proviñs Enez Sardegna.

## Istor

Krouet e voe e 2005, padout a reas betek miz Ebrel 2016, ha Tempio Pausania e oa ar pennlec'h anezhi. E 2016 e voe lakaet e proviñs Sassari. Abaoe 2021 emañ en ur broviñs nevez anvet Proviñs Nord-Est Sardegna.

## Kumunioù

26 kumun a oa : Aggius, Aglientu, Alà dei Sardi, Arzachena, Badesi, Berchidda, Bortigiadas, Buddusò, Budoni, Calangianus, Golfo Aranci, La Maddalena, Loiri Porto San Paolo, Luogosanto, Luras, Monti, Olbia, Oschiri, Padru, Palau, San Teodoro, Sant'Antonio di Gallura, Santa Teresa Gallura, Telti, Tempio Pausania, Trinità d'Agultu e Vignola. Ar re-se a adkaver e Nord-Est Sardegna.
# Proviñs Oriente

Oriente ("Santiago de Cuba" a-raok 1905), a zo ur broviñs kozh eus Kuba, hag a zo bet rannet d'ober proviñsoù Las Tunas, Granma, Holguín, Santiago de Cuba ha Guantánamo.
# Proviñs Nord-Est Sardegna

Proviñs Nord-Est Sardegna zo ur broviñs e biz enez Sardigna. Daou bennlec'h a zo : Olbia ha Tempio Pausania.
Savet eo bet e miz Ebrel 2021, goude distaget diouzh proviñs Sassari, a zo bet diskaret da grouiñ Meurgêr Sassari.

## Kumunioù

26 kumun zo enni : Aggius, Aglientu, Alà dei Sardi, Arzachena, Badesi, Berchidda, Bortigiadas, Buddusò, Budoni, Calangianus, Golfo Aranci, La Maddalena, Loiri Porto San Paolo, Luogosanto, Luras, Monti, Olbia, Oschiri, Padru, Palau, San Teodoro, Sant'Antonio di Gallura, Santa Teresa Gallura, Telti, Tempio Pausania, Trinità d'Agultu e Vignola.
# Proviñs Novara

Proviñs Novara zo unan eus proviñsoù rannvro Piemont, en Italia, ha kêr Novara eo ar pennlec'h anezhi. 88 kumun zo enni.
E 1992 eo bet distaget proviñs Verbano-Cusio-Ossola diouti.
# Proviñs Oristano

Proviñs Oristano (provìntzia de Aristanis e sardeg) zo ur broviñs eus Italia er rannvro Sardigna.
# Proviñs Napoli

Proviñs Napoli, pe Proviñs Naplez, a zo ur broviñs en Italia, e rannvro Campania, ha Napoli eo he c'hêrbenn. Hiriv eo deuet da vout Meurgêr Napoli.

## Kêrioù pennañ Proviñs Napoli

| Kêr | Poblañs |
| Napoli | 966.209 |
| Giugliano in Campania | 113.843 |
| Torre del Greco | 88.894 |
| Pozzuoli | 83.148 |
| Casoria | 82.241 |
| Castellammare di Stabia | 65.422 |
| Afragola | 63.887 |
| Marano di Napoli | 59.060 |
| Portici | 55.853 |
| Ercolano | 55.663 |
| Casalnuovo di Napoli | 54.537 |
| Acerra | 54.133 |
| San Giorgio a Cremano | 47.079 |
| Kêr | Poblañs |
| Torre Annunziata | 45.573 |
| Pomigliano d'Arco | 39.660 |
| Quarto | 39.800 |
| Arzano | 37.994 |
| Melito di Napoli | 37.073 |
| Caivano | 37.045 |
| Somma Vesuviana | 34.483 |
| Mugnano di Napoli | 34.240 |
| Nola | 33.147 |
| Sant'Antimo | 31.693 |
| Frattamaggiore | 30.779 |
| Marigliano | 30.578 |
# Romagnese

Romagnese zo ur gumun e Proviñs Pavia e rannvro Lombardia.
# Roma Eterna

Roma Eterna zo ur romant saoznek gant ar romantour stadunanat Robert Silverberg e 2003, anezhañ un ukroniezh diwar-benn an impalaeriezh roman hag a bad betek hon amzer. Savet eo diwar dek danevell ha c'hwec'h anezho a oa bet embannet da gentañ en Asimov's Science Fiction, etre 1989 ha 2003.

## Darvoudoù kontrol d'an istor a anavezomp

* Moizez n'eus ket bet anezhañ, n'eo ket c'hoarvezet an Ermaeziadeg, chomet e oa ar Yuzevien en Egipt.
* Jezuz n'eus ket bet anezhañ.
* Mahomed zo bet lazhet a-raok kregiñ da brezeg e relijion.
* Amerika zo bet dizoloet gant ar Vikinged ha distreiñ a reont da Europa da embann an darvoud.
# Romagna

Romagna zo ur rannvro istorel en Italia, a ya d'ober hiziv, gant rannvro istorel Emilia, ar rannvro anvet Emilia-Romagna.
Kêrioù brasañ Romagna eo Forlì ha Ravenna.
Romagna zo teir froviñs enni: proviñs Ravenna, proviñs Forlì-Cesena, proviñs Rimini hag un darn eus proviñs Bologna (pastellad Imola).
# Romagnano

Romagnano zo anv meur a gumun en Italia.

### Kumunioù italian

* Romagnano al Monte e proviñs Salerno, Campania.
* Romagnano Sesia e proviñs Novara, Piemonte.
# Romagnano al Monte

Romagnano al Monte zo ur gumun italian e proviñs Salerno e Campania.
# Romagnano Sesia

Romagnano Sesia zo ur gumun eus Italia, e proviñs Novara, e Piemonte.
# Romagne

Romagne zo un anv-lec'h gallek meur a gumun e Bro-C'hall.
* Romagne - e Gironda
* Romagne - e Vienne
* Romagne-sous-les-Côtes - e Meuse
* Romagne-sous-Montfaucon - e Meuse

## La Romagne

* La Romagne, en Ardennes
* La Romagne, e Maine-et-Loire
* La Romagne, kêriadenn e Saint-Maurice-sur-Vingeanne, e Côte-d'Or

## Pennadoù kar

* Romagna
* Romagné
# Romagny

Romagny zo anv meur a lec'h e Bro-C'hall.
* Romagny (Manche), kumun gwechall en departamant Manche
* Romagny Fontenay, kumun nevez en departamant Manche
* Romagny (Haut-Rhin), kumun en departamant Haut-Rhin
* Romagny-sous-Rougemont, kumun en departamant Territoire de Belfort
# Miranda del Castañar

Miranda del Castañar zo ur gumun eus Proviñs Salamanca e Spagn.
# Miraumont

Miraumont :
| Ar porzh-houarn kozh. ||
| Melestradurezh ||
| Stad | Frañs |
| Rannvro | Hauts-de-France |
| Departamant | Somme |
| Arondisamant | Péronne |
| Kanton | Albert |
| Kod kumun | 80549 |
| Kod post | 80300 |
| Maer Amzer gefridi | René Delattre 2014-2020 |
| Etrekumuniezh | Communauté de communes du Pays du Coquelicot |
| Lec'hienn web | paysducoquelicot.com/miraumont |
| Poblañsouriezh ||
| Poblañs | 649 ann. (2020) |
| Stankter | 46 ann./km² |
| Douaroniezh ||
| Daveennoù lec'hiañ | |
| Uhelderioù | kreiz-kêr : 89 m bihanañ 77 m — brasañ 142 m |
| Gorread | 13,96 km² |
| kemmañ |
Miraumont a zo ur gumun eus departamant ar Somme (Bro-C'hall).

## Istor
### XIX$^{vet}$ kantved

* Miraumont a zo bet unan eus tachennoù Emgann Bapaume e 1871 e-pad ar Brezel etre Bro-C'hall ha Prusia (1870-1871), d'an 2 ha d'an 3 a viz Genver 1871.

### XX$^{vet}$ kantved

* Brezel-bed kentañ: distrujet razh eo bet ar gêriadenn.

## Monumantoù ha traoù heverk

* Iliz katolik Saint-Léger.

## Douaroniezh

* E Miraumont ec'h eienenn an Ancre, unan eus adstêrioù ar Somme.

## Dave ha notennoù

* ↑ Roadennoù ofisiel e lec'hienn an EBSSA
* ↑ EBSSA
# Miranda de Azán

Miranda de Azán zo ur gumun eus Proviñs Salamanca e Spagn. E 2016 e oa 412 a dud enni o chom.
# Miranda de Ebro

Miranda de Ebro zo ur gumun e proviñs Burgos. 35 639 a dud a oa enni o chom e 2023.

## Istor

Er gêr-se edo e deroù an XX$^{vet}$ kantved kloerdi misionerien Picpus, e-lec'h m'en em gavas Youenn Drezen, Jakez Riou ha Jakez Kerrien : dre-se ez eo Miranda de Ebro al lec'h ma c'hoarvez Sizhun ar Breur Arturo.
Ur c'hamp-bac'h a voe staliet eno e 1937 diwar atiz an SS nazi e-kerzh Brezel Spagn (1936-1939) evit bac'hañ prizonidi republikan ; serret e voe e 1947.

## Notennoù

* ↑ (es) Instituto Nacional de Estadística
* ↑ (es) El campo de concentración de Miranda de Ebro
# Miravete de la Sierra

Miravete de la Sierra zo ur gumun eus Spagn, e proviñs Teruel, e kumuniezh emren Aragon.
# Mirande

* Ur bajenn disheñvelout eo homañ, da lavarout eo ur roll pennadoù hag a zo damheñvel o anv. Bremañ e c'hallit dibab ennañ ar pennad emaoc'h o klask. Mard oc'h bet degaset amañ dre ul liamm diabarzh en ur pennad e c'hallit kemmañ al liamm evit m'ho kaso war-eeun d'ar bajenn emaoc'h o klask.
Mirande zo un anv-lec'h gallek, deuet da vout anv-tiegezh.

## Lec'h

* Mirande, kumun c'hall, pennlec'h kanton Mirande, e mervent Bro-C'hall.

## Tud

* Henry Mirande (1877-1955), livour gall
* Jon Mirande (1925-1972), barzh euskarek.

## Pennad kar

* Miranda, anv-lec'h spagnolek, hag anv-badez.
# Mirandeg

Ar mirandeg (mirandeg : lhéngua mirandesa pe astur-lhionés ; portugaleg : língua mirandesa pe mirandês) zo ur yezh romanek komzet e biz Portugal. Anavezet e oa bet ez-ofisiel evit ar wech kentañ gant Breujoù Portugal e miz Genver 1999.
Disheñvel eo ar mirandeg diouzh ar portugaleg unvan e meur a geñver, rak diorroet e oa bet ar mirandeg diwar al leoneg a veze komzet e hanternoz Iberia. Kar eo d'an asturianeg neuze, met disheñvel eo an eil yezh diouzh eben abalamour ma'z eo bet levezonet ar mirandeg gant ar portugaleg tra m'eo bet levezonet an asturianeg gant ar spagnoleg.
Komzet e vez hiziv gant nebeutoc'h evit 5 000 den evel yezh kentañ, e Miranda do Douro dreist-holl.
Teir rannyezh zo : "mirandeg ar vevenn", "mirandeg ar c'hreiz" ha "mirandeg sendinek".
An darn vrasañ eus an dud a gomz mirandeg a oar portugaleg ha lod all zo barrek war ar spagnoleg ivez.

## Gwelet ivez

* Asturianeg
* Leoneg

## Liammoù diavaez

a vo kavet e Wikimedia Commons.
* (en) Ethnologue
* (mwl) L Mirandés: Ũa Lhéngua Minoritaira an Pertual
* (mwl) Wikipedia e mirandeg
# Mirandola

Mirandola a zo ur gumun eus Italia e proviñs Modena, e rannvro Emilia-Romagna.
# Miraveche

Miraveche zo ur gumun eus Spagn, e proviñs Burgos, e rannvro emren Kastilha ha León. An niver annezidi zo 94 (2023).
# Mirano

Mirano zo ur gumun en Italia e meurgêr Venezia hag e rannvro Veneto.
# Racine (Wisconsin)

Racine zo ur gêr lec'hiet e gevred stad Wisconsin e Stadoù-Unanet Amerika. Bez' e oa 78 860 a annezidi e 2010. Krouet eo bet anv Racine en ur mod ofisiel e 1699.

## Kêrioù gevellet

* Brazil : Fortaleza
* Bro-C'hall : Montélimar
* Danmark : Aalborg
* Japan : Ōiso
* Mec'hiko : Zapotlanejo
* Nicaragua : Bluefields

## Liammoù diavaez

* (en) Lec'hienn ofisiel
a vo kavet e Wikimedia Commons.
# Radamistos

Radamistos (რადამისტი) (anavezet ivez evel Ghadam) a oa roue Iberia/Jorjia en Armenia eus 51 da 53 hag eus 54 da 55. Gwelet e oa evel ul laer galloud ha tirant ha distroadet e voe war-lerc'h un emsavadeg skoazellet gant Partia.

## Buhez

Mab e oa d'ar roue Pharasmanes Iañ Iberia. Brudet e oa e gened hag e nerzh-kalon.

## Sonerezh

Georg Friedrich Händel a reas gant doare Domenico Lalli eus istor Radamistos ha Zenobia evel skrid d'e c'hoarigan Radamisto (1720).

## Lennegezh

* Rhadamiste et Zénobie, reuzc'hoari gallek gant Prosper Jolyot de Crébillon, diwar-benn istor rouaned Armenia.

## Pennadoù kar

* Zenobia

## Liammoù diavaez

* P. Cornelius Tacitus. The Annals
* Radamisto, c'hoarigan gant Haendel
# Racing Club Asociación Civil

Racing Club Asociación Civil (anavezet evel Racing Clug de Avellaneda, Racing Club pe Racing ivez) zo ur c'hleub mell-droad arc'hantinat bet krouet d'ar 25 a viz Meurzh 1903 en Avellaneda.
Lesanvet eo bet ar c'hleub La Academia.
C'hoari a ra e grogadoù en Estadio Presidente Perón.
# Racing Club de Montevideo

Racing Club de Montevideo zo ur c'hleub mell-droad uruguayat, bet krouet d'ar 6 a viz Ebrel 1919 e Reducto (unan eus karterioù Montevideo).
Meur a lesanv a zo bet roet d'ar c'hleub a-hed e istor : Cerveceros, La Academia, La Escuelita, La Verdiblanca, Los de Sayago, Racinguistas.
C'hoari a ra e grogadoù en Estadio Parque Osvaldo Roberto er c'harter Sayago eus Montevideo.
# Radamanthys

Radamanthys (henc'hresianeg : Ραδαμάνθυς Radamánthys), mab da Zeus ha da Europa, merc'h Agenor, a oa roue Fenikia. Brudet e oa e vertuz hag e spered a justis.

## Mojenn

Ganet e oa bet e Kreta evel e vreudeur Minos ha Sarpedon. Hervez ur vojenn all e vije bet mab da Hefaistos, a oa mab da Dalos. Desavet e voe gant Asterion, roue Kreta, a oa bet fiziet Europa ennañ gant Zeus. Hervez ar pseudo-Apollodoros, e riotas gant e vreudeur, en e yaouankiz, evit karantez ur paotr anvet Miletos pe Atymnios.
Brudet e oa evit e furnez hag e speredegezh. Diodoros Sikilia a ra anezhañ, evel eus Minos, un haroz a zegas ar sevenadur en ur ren war ur vro ec'hon ma sav al lezennoù :
   « Inizi bras a oa en e zalc'h ha hogos holl aodoù Azia o doa en em roet o-unan dezhañ abalamour da vrud e onestiz. »
Pa zegouezhas tron Kreta gant Minos e tennas hennezh e vad eus an dra-se evit en em zizober eus e vreudeur, gwarizius ma oa eus o brud. Mont a reas Radamanthys en harlu da Oic'halia, e Boiotia, ma timezas gant Alkmene, intañvez Amfitryon, ha mamm Herakles. Daou vab en doe diganti : Erythros ha Gortys.
Goude e varv e teuas da vezañ barner en Ifernioù, gant Minos hag Aiakos. Hervez Homeros e vevas en un doare sioul hag eürus en inizi ar re wenvidik. Hervez danevelloù savet diwezhatoc'h e renas e-unan war ar parkoù Elizean.
# Racing Club de Lens

Ar Racing Club de Lens a zo ur c'hlub mell-droad a-vicher gall krouet e 1906. Renet eo ar c'hlub gant Gervais Martel abaoe 1988, hag a c'hoari ingal e Lig 1 pe Lig 2.

## Roll loreidi

* Kampionad mell-droad Frañs D1 (2) :
** Kampion : 1944, 1998.
** Beskampion : 1956, 1957, 1977 ha 2002.
* Kampionad mell-droad Frañs D2 (3) :
** Kampion : 1937, 1949 ha 1973.
** Beskampion :1979, 1991.
* Kib Bro-C'hall :
** Gourfennad : 1948, 1975 et 1998.
* Kib ar C'hevre (1) :
** Trec'hour : 1999.
* Kib an Hañv (1) :
** Trec'hour : 1994.
* Kib Drago (3) :
** Trec'hour : 1959, 1960, 1965.
** Gourfennad : 1957.
* Kib Gambardella (3) :
** Trec'hour : 1957, 1958, 1992.
** Gourfennad : 1979, 1983, 1993, 1995.
* Kib Intertoto (2) :
** Trec'hour : 2005, 2007.
* Kib UEFA :
** 1/2 gourfennad : 2000.

## Prezidanted

| 1906-1907 : Jules J. Van den Weghe 1907-1908 : Lotin 1908-1912 : Jules J. Van den Weghe 1912-1920 : Charles Douterlinghe 1920-1923 : Marcel Pierron 1923-1930 : Pierre Moglia 1930-1933 : Renoult 1933-1934 : Jules A. Van den Weghe 1934-1957 : Louis Brossard 1957-1959 : Vital Lerat 1959-1968 : Albert Hus 1968-1972 : René Houdart | 1972-1976 : Jean Bondoux 1976-1979 : Jean-Pierre Defontaine 1979-1986 : Jean Bondoux 1986-1988 : Jean Honvault Abaoe 1988 : Gervais Martel |

## Gourdonerien

| Jack Harris (1934) Robert De Veen (1934-1936) John Galbraith (1936-1938) Raymond François (1938) Joszef Eisenhoffer (1938-1939) John Galbraith (1939) Richard Buisson (1939-1941) Georges Beaucourt (1941-1942) Anton Marek (1942-1947) Nicolas Hisbst (1948-1950) Louis Dupal (1950-1953) Anton Marek (1953-1956) Félix Witkowski (1956-1958) | Karel Michlowski (1956-1958) Jules Bigot (1958-1962) Élie Fruchart (1962-1969) Arnold Sowinski (1970-1978) Roger Lemerre (1978-1979) Arnold Sowinski (1979-1981) Jean Sérafin (1981-1982) Gérard Houllier (1982-1985) Joachim Marx (1985-1988) Arnold Sowinski (1988) Jean Parisseaux (1988-1989) Philippe Redon (1989) Marcel Husson (1989-1990) | Arnaud Dos Santos (1990-1992) Patrice Bergues (1992-1996) Slavo Muslin (1996-1997) Roger Lemerre (1997) Daniel Leclercq (1997-1999) François Brisson (1999-2000) Rolland Courbis (2000-2001) Georges Tournay (2001) Joël Muller (2001-2005) Francis Gillot (2005-2007) Guy Roux (2007-2007) Jean-Pierre Papin (2007-2008) Jean-Guy Wallemme (2008-2011) László Bölöni (2011-2011) Jean-Louis Garcia (2011-) Antoine Kambouaré (2013-) |

## Liammoù diavaez

* (fr) Lec'hienn ofisiel ar c'hlub
* Ligue 1 2015 - 2016
* GFC Aiacciu • Angers SCO • SC Bastìa • SM Caen • Girondins de Bordeaux • WR Gwengamp • Lille OSC • Olympique Lyonnais • Olympique de Marseille • AS Monaco • Montpellier HSC • FK Naoned • OGC Nice • FK an Oriant • Paris SG • Stade de Reims • Stad Roazhon • AS Saint-Étienne • Toulouse FC • ES Troyes AC
# Racing Point F1 Team

Racing Point F1 Team, o kevezañ dindan an anv BWT Racing Point F1 Team, berroc'h : Racing Point, zo ur skipailh ha saver-kirri Formulenn 1 Bro-Saoz a red e 2020. Krog e oa gant ar redadegoù Formulenn 1 e 2019 pa voe prenet skipailh Force India gant Lawrence Stroll hag e embregerezh Racing Point UK e-kerzh 2018. E 2020 e red gant Sergio Pérez ha Lance Stroll, mab Lawrence Stroll. Adanvet e vo ar skipailh Aston Martin a-benn 2021.
# Rudolf Iañ Alamagn

Rudolf Iañ Alamagn, pe Rudolph von Habsburg hervez a alamaneg (1218– 1291 Speyer) a oa roue ar Romaned adalek 1273 betek e varv.
Kont Swabia e oa, hag eñ an hini kentañ eus an Habsbourged da lakaat e zorn war dugelezhioù Aostria ha Styria, hag a chomas en tiegezh e-pad 600 vloaz.

## Dimezioù ha bugale

E 1253 e timezas Rudolf von Habsburg en Elzas da Gertrud von Hohenberg (* 1225; † 1281), ha pevarzek bugel o doe:
* Mathilde von Habsburg (1251–1304)
** dimezet e 1273 en Heidelberg da Ludwig II von Oberbayern, Pfalzgraf bei Rhein (1229–1294), dug Bavavaria
* Albrecht Iañ an Impalaeriezh Santel (1255–1308), roue ar Romaned (impalaer Alamagn hogenn nann-kurunennet)
** dimezet e 1276 en Wien da Elisabeth von Tirol (1262–1313)
* Katharina (1256?–1282)
** dimezet e 1279 en Wien da Otto III, Dug Niederbayern (1261–1312)
* Agnes (1257–1322)
** dimezet e 1273 en Wittenberg da Albrecht II Sachsen-Wittenberg (1298)
* Hedwig (um 1259–1285/86)
** dimezet e 1279 en Lehnin da Otto IV von Brandenburg (1264–1308/09)
* Clementia (Klementia) (um 1262–1293)
** dimezet e Genver 1281 da Karl Martell, Titularkönig von Ungarn († 1295), Sohn Karls II. von Neapel aus dem Adelsgeschlecht der Anjou
* Hartmann (1263–1281 ertrunken im Rhein)
    verlobt mit Prinzessin Johanna, merc'h d'ar roue Eduard I. von England
* Rudolf II. (1270–1290)
** dimezet e 1289 en Praha da Agnes von Böhmen, merc'h d'ar roue Ottokar II Přemysl
* Guta (Jutta) (1271–1297)
** dimezet e 1285 en Praha da Wenzel II, Roue Bohemia (1271–1305)
* Karl (*/† 1276)
Addimeziñ a reas e Mae 1284 en Besancon da Agnes Bourgogn ( pe Izabel Bourgogn) (1270-1323), merc'h da Huon IV Bougogn, dug Bourgogn.
Mab bastard da Rudolf e oa Albrecht, Graf von Löwenstein-Schenkenberg

## Levrlennadur

* Brigitte Hamann: Die Habsburger, ein biographisches Lexikon. Verlag Carl Ueberreuter, Wien 1988, ISBN 3-8000-3247-3, S. 232.

## Notennoù

* ↑ Aegidius Tschudi: Chronicon Helveticum, Band I., S. 189
# Rudolf Schenker

Rudolf Schenker a oa bet ganet d'an 31 Eost 1948 e Hildesheim, Alamagn.
Gitarour ar strollad hard rock Scorpions eo.
Breur Michael Schenker, gitarour MSG eo.
# Rudolf Hertz

Rudolf Hertz (3 a viz Ebrel 1897 e Düsseldorf - 22 a viz Mezheven 1965 e Bonn) a oa ur yezhoniour hag ur c'heltiegour alaman.

## E vuhez

Dont a reas Hertz da vezañ kelenner e 1930 e skol-veur Bonn, war dachenn ar yezhoù keltiek. E 1938 e voe skarzhet eus e garg kelenner abalamour d'e "orin nann-arian".
Goude an Eil Brezel-bed e voe adlakaet en e garg a gelenner e 1946. E-pad ur pennad e voe e penn ar studioù keltiek e skol-veur Bonn (Rheinische Friedrich-Wilhelms-Universität Bonn).
Er bloavezhioù 1946 ha 1947 e voe dilennet da gannad e Parlamant da c'hortoz Nordrhein-Westfalen, en anv ar strollad FDP.

## Skridoù

* Die Zeit- und Begründungskonjunktionen des Irischen, Halle (Saale), 1929
* Irisches Lexikon. Kurzgefasstes Wörterbuch der alt- und mittelirischen Sprache (a-gevret gant Hans Hessen, Séamus Caomhánach h.a., Halle (Saale), 1933.
# Rudolf II an Impalaeriezh Santel

Rudolf II an Impalaeriezh Santel (Vienna, 18 a viz Gouere 1552-Praha, 20 a viz Genver 1612) a voe unan eus impalaerien an Impalaeriezh Santel Roman alaman. Mab e oa da Vasimilian II an Impalaeriezh Santel.
E Praha e oa e lez. Teir zra a veze gwelet enni peurvuiañ : un impalaer dic'houest hag a gasas e impalaeriezh war-du ar Brezel Tregont Vloaz, gwarezer an arzoù, hag an den troet gant ar skiantoù kuzh.
| En e raok : Masimilian II | Impalaeriezh Santel Roman 1576 – 1612 | War e lerc'h : Mazheas Iañ |